
____________________________________________________________________________

Nr. ______ / _______________

[bookmark: bookmark0]În atenţia directorilor unităţilor de învăţământ preuniversitar din judeţul Gorj
Ref.: PENSIONAREA/ MENŢINEREA CA TITULARI/ REÎNCADRAREA ÎN FUNCŢIA DIDACTICĂ ÎN ANUL ŞCOLAR 2026-2027
A. [bookmark: bookmark1]Cadrul juridic
· Legea Învăţământului Preuniversitar nr.198 / 2023 cu modificările şi completările ulterioare: art. 229;
· OMEC nr. 6695/14.11.2025 - Metodologia - cadru privind mobilitatea personalului didactic de predare din învăţământul preuniversitar în anul şcolar 2026-2027, numită în continuare Metodologie - art. 4, alin. (1) lit. f), art. 31, art. 33, art. 50 şi art. 82-83;
· Calendarul mobilităţii personalului didactic în anul şcolar 2026-2027 - Anexa 19 la Metodologie - Cap. I, pct. 2, pct. 5, pct. 10.
· Legea privind sistemul public de pensii nr. 360/2023 cu modificările şi completările ulterioare şi Normele de aplicare ale acesteia (HG nr. 181/2024)
B. [bookmark: bookmark2]Stabilirea listei personalului didactic pensionabil la data de 01.09.2026
Stabilirea personalului didactic de predare care îndeplineşte condiţiile legale de pensionare la data de 1 septembrie 2026 se face în conformitate cu prevederile art. 31 din Metodologie.
[bookmark: _GoBack]Condiţiile legale de pensionare, luând în calcul limita de vârstă şi stagiul de cotizare, la data de 1 septembrie 2026, sunt:
a) pentru femei, vârsta la ieşirea la pensie, 62 de ani şi 7 luni, 33 de ani şi 6 luni stagiul complet de cotizare, respectiv 15 ani stagiul minim de cotizare;
b)  pentru bărbaţi, vârsta la ieşirea la pensie, 65 de ani, 35 de ani stagiul complet de cotizare, respectiv 15 ani stagiul minim de cotizare.
[bookmark: bookmark3]Când se face pensionarea?
· Cadrele didactice care îndeplinesc condiţiile legale de pensionare şi cadrele didactice pentru care nu s-a aprobat menţinerea în funcţie ca titular, peste vârsta de pensionare, se pensionează la data încheierii anului şcolar.
· Personalul didactic de conducere din unităţile de învăţământ, precum şi personalul didactic de conducere şi personalul de îndrumare şi control din inspectoratele şcolare, care îndeplineşte condiţiile legale de pensionare şi care nu solicită pensionarea pe parcursul anului şcolar, poate rămâne în funcţie până la data încheierii anului şcolar, cu acordul consiliului de administraţie al unităţii de învăţământ, respectiv al inspectoratului şcolar.
· Pentru motive temeinice, pensionarea personalului didactic de predare, de conducere, de îndrumare şi control se poate face şi în timpul anului şcolar, cu aprobarea consiliului de administraţie al inspectoratului şcolar.
[bookmark: bookmark4]Cum se transmit datele la ISJ Gorj?
Directorii unităţilor de învăţământ verifică situaţia titularilor care împlinesc vârsta standard de pensionare în intervalul 01.09.2025 - 31.08.2026 precum şi cazurile în care titularii au împlinit vârsta de pensionare în anii şcolari precedenţi dar au fost menţinuţi în funcţia didactică peste vârsta de pensionare.
Se evidenţiază şi situaţiile în care titularii solicită pensionarea anticipată începând cu data de 01.09.2026.
Data la care se poate face pensionarea se poate verifica prin accesarea site-ului: https://www.cnpp.ro/varsta-pensionare.
Macheta se transmite pe e-mail la adresa isjgorj@yahoo.com.
TERMEN: 23 ianuarie 2026, ora 14.00
[bookmark: bookmark5]Observaţii

· Personalului didactic de predare, care îndeplineşte condiţiile de pensionare, i se comunică acest fapt şi este consiliat să se informeze pentru detalii la Casa Judeţeană de Pensii Gorj.
· Secretariatul unităţii de învăţământ asigură eliberarea documentelor şi întocmirea corectă a dosarului de pensionare pentru titularii unităţii.
· La nivelul unităţii de învăţământ, personalului didactic pensionabil i se prelucrează prevederile art. 31, art. 33, art. 50, art. 82-83 şi art. 94 din Metodologie.
C. [bookmark: bookmark6]Stabilirea listei personalului didactic titular (femei) care se menţine în activitate ca titular, conform Deciziei Curţii Constituţionale nr. 387/2018, până la împlinirea vârstei de 65 de ani
În conformitate cu prevederile art. 31 alin. (3), cadrele didactice titulare, femei, care îndeplinesc condiţiile de pensionare: vârsta 62 de ani şi 7 luni, 33 de ani şi 6 luni stagiul complet de cotizare, respectiv 15 ani stagiul minim de cotizare, precum şi cadrele didactice, femei, care au avut calitatea de personal didactic de predare titular, reîncadrate în funcţia de personal didactic de predare, în anul şcolar 2025-2026, cu condiţia suspendării pensiei pe durata reîncadrării, care nu împlinesc 65 de ani până la data de 1 septembrie 2026, pot opta, în scris:
· fie pentru menţinerea în activitate ca titular până la împlinirea vârstei de 65 de ani, conform prevederilor art. 229 alin. (2) din Legea nr. 198/2023, cu modificările şi completările ulterioare;
· fie pentru pensionarea începând cu data de 1 septembrie 2026.
Opţiunea se adresează, în scris, consiliului de administraţie al unităţii de învăţământ până la data prevăzută de Calendar.
Cadrele didactice titulare, femei, care optează pentru menţinerea în activitate ca titular până la împlinirea vârstei de 65 de ani, beneficiază de toate drepturile personalului didactic titular.
TERMEN: 23 ianuarie 2026, ora 14.00
D. [bookmark: bookmark7]Stabilirea listei personalului didactic menţinut ca titular peste vârsta de 65 de ani
Personalul didactic de predare care se menţine ca titular în funcţia didactică peste vârsta de 65 de ani se stabileşte în conformitate cu prevederile art. 50 din Metodologie şi pct. 5 din Anexa 19 la Metodologie
[bookmark: bookmark8]Cine poate fi menţinut ca titular peste vârsta de 65 de ani?
Personalul didactic de predare titular în unităţi de învăţământ preuniversitar:
· căruia nu i s-a emis decizia de pensionare şi care până la data de 1 septembrie 2026 nu împlineşte vârsta de 70 de ani;
· posturile pe care este titular conform documentului de numire/transfer/repartizare sunt complete şi au viabilitate de cel puţin un an şcolar;
· la nivelul unităţii în care urmează să fie menţinut în activitate ca titular nu există reducere de activitate la catedrele didactice pe care sunt titulare şi nu este necesară completarea/întregirea normei didactice de predare altor cadre didactice;
Personalul didactic de predare care se încadrează în prevederile art. 31 alin. (5) din Metodologie se adresează, în scris, consiliilor de administraţie ale unităţilor de învăţământ, până la data prevăzută în Calendar.
Dosarul, care se înregistrează la secretariatul unităţii de învăţământ, conţine documentele prevăzute în cererea tip Cerere_MENTINERE_TIT_2026.docx
Profesorii din centre şi cabinete de asistenţă psihopedagogică şi profesorii logopezi din cabinetele interşcolare depun dosarele la CJRAE în cadrul căruia este normat postul didactic respectiv.

[bookmark: bookmark9]Atribuţiile consiliului de administraţie al unităţii de învăţământ

Cererile personalului didactic titular (depuse în 17-18 martie 2026), însoţite de documentele justificative privind activitatea didactică şi ştiinţifică, sunt analizate şi se aprobă în consiliile de administraţie ale unităţilor de învăţământ, în perioada prevăzută de Calendar, în funcţie de evoluţia demografică la nivel local, de planurile de şcolarizare, de dinamica resurselor umane, de politicile de personal şi de evoluţia planurilor-cadru de învăţământ.
Consiliul de administraţie al unităţii de învăţământ poate să aprobe numai cererile cadrelor didactice care îndeplinesc cumulativ următoarele condiţii: (19 martie 2026)
a) se încadrează în prevederile art. 50 alin (1) din Metodologie;
b) posturile didactice/catedrele pe care sunt titulare, conform documentului de numire/transfer/repartizare pe post/catedră, sunt complete şi viabile în anul şcolar 2026-2027
c) la nivelul unităţii de învăţământ, în care urmează să fie menţinute în activitate ca titulare în funcţia didactică, nu există reducere de activitate la catedrele pe care cadrele didactice respective sunt titulare;
d) la nivelul unităţii de învăţământ, în care urmează să fie menţinute în activitate ca titulare în funcţia didactică nu este necesară completarea/întregirea normei didactice de predare a altor cadre didactice, conform prevederilor Metodologiei, din unităţile de învăţământ respective cu ore din catedra pe care sunt titulare/reîncadrate cadrele didactice care se încadrează în prevederile art. 50 alin (1) din Metodologie şi urmează să fie menţinute în activitate, ca titular, în funcţia didactică.
În funcţie de existenţa sau nu a restrângerilor de activitate, consiliul de administraţie al unităţii de învăţământ, comisia paritară la nivelul ISJ Gorj şi Consiliul de Administraţie al ISJ Gorj pot să decidă aprobarea sau respingerea cererii de menţinere ca titular peste vârsta de 65 de ani.
Consiliul de administraţie al unităţii de învăţământ comunică, la termenul prevăzut în Calendar, inspectoratului şcolar şi cadrelor didactice acordul/refuzul motivat privind menţinerea în activitate, ca titular, în funcţia didactică, a personalului didactic de predare care se încadrează în prevederile art. 50 alin. (3), în anul şcolar 2026-2027. (19 martie 2026)
TERMEN: 17-20 martie 2026
Atribuţiile comisiei judeţene de mobilitate
Comisia judeţeană de mobilitate verifică situaţiile transmise de unităţile de învăţământ, verifică dosarele candidaţilor, întocmeşte listele finale cuprinzând cadrele didactice care îndeplinesc cumulativ condiţiile prevăzute la art. 50 alin. (3) şi solicită menţinerea în activitate, ca titular, în funcţia didactică, în anul şcolar 2026-2027 şi le supune spre analiză comisiei paritare de la nivelul inspectoratului şcolar, însoţite de lista cadrelor didactice titulare detaşate în interesul învăţământului pentru nesoluţionarea restrângerii de activitate.
[bookmark: bookmark10]Atribuţiile comisiei paritare
Comisia paritară constituită la nivelul inspectoratului şcolar trebuie să ţină seama dacă, după menţinerea în activitate ca titular în funcţia didactică a cadrelor didactice care îndeplinesc cumulativ condiţiile prevăzute la art. 50 alin. (3) la nivelul judeţului, se asigură numărul necesar de posturi didactice/catedre vacante în vederea soluţionării restrângerilor de activitate cadrelor didactice titulare detaşate în interesul învăţământului pentru nesoluţionarea restrângerii de activitate.
[bookmark: bookmark11]Soluţionarea cererilor si emiterea deciziilor

Listele finale, validate de consiliul de administraţie al inspectoratului şcolar în baza hotărârii comisiei paritare de la nivelul inspectoratului şcolar, se afişează pe pagina web a inspectoratului şcolar la termenul prevăzut în Calendar.
Pe pagina web a inspectoratului şcolar se afişează şi listele care cuprind cadrele didactice ale căror cereri de menţinere în activitate ca titular, în funcţia didactică, în anul şcolar 2026-2027, au fost respinse la nivelul unităţilor de învăţământ sau la nivelul inspectoratului şcolar cu precizarea motivului pentru care au fost respinse.
Contestaţiile se depun, în scris, la inspectoratul şcolar, în perioada prevăzută în Calendar. Contestaţia se soluţionează conform prevederilor art. 4 alin. (20) din Metodologie.
După soluţionarea contestaţiilor de către consiliul de administraţie al inspectoratului şcolar, inspectorul şcolar general emite decizia privind menţinerea în activitate ca titular a personalului didactic de predare, care îndeplineşte cumulativ condiţiile prevăzute la art. 50 alin. (3), în funcţia didactică, în anul şcolar 2026-2027.
În baza deciziei semnate de inspectorul şcolar general, directorul/directorii unităţii/unităţilor de învăţământ încheie actul adiţional la contractul individual de muncă încheiat pe perioadă nedeterminată al cadrului didactic care a fost menţinut ca titular în funcţia didactică, în anul şcolar 2026-2027.
În condiţiile în care, până la data de 1 septembrie 2026, se constată că, din cauza reducerii numărului de ore la o anumită disciplină, nu mai este îndeplinită condiţia de la art. 50 alin. (3) lit. b) sau lit. c), inspectorul şcolar general revocă decizia emisă, conform art. 50 alin. (9).
[bookmark: bookmark12]Calendar
a) înregistrarea dosarelor titularilor care solicită menţinerea ca titular peste vârsta de 65 de ani, la secretariatele unităţilor de învăţământ;
Perioada: 17-18 martie 2026
b) aprobarea cererilor privind menţinerea în activitate ca titular în funcţia didactică peste vârsta de pensionare la nivelul unităţilor de învăţământ şi transmiterea situaţiei la ISJ Gorj;
Termen: 19 martie 2026
c) întocmirea, la nivelul inspectoratelor şcolare, a listelor finale cuprinzând cadrele didactice care au solicitat menţinerea în activitate ca titular în anul şcolar 2025-2026, prezentarea acestor liste spre validare consiliului de administraţie al inspectoratului şcolar, conform hotărârii comisiei paritare şi afişarea listelor finale la ISJ Gorj;
Perioada: 19-20 martie 2026
d) înregistrarea contestaţiilor la inspectoratele şcolare;
Perioada: 20-23 martie 2026
e) soluţionarea contestaţiilor de către consiliul de administraţie al inspectoratului şcolar.
Termen: 24 martie 2026
f) emiterea şi comunicarea deciziilor privind menţinerea în activitate ca titular a personalului didactic de predare în funcţia didactică în anul şcolar 2026-2027.
Perioada: 25-27 martie 2026

E. [bookmark: bookmark13]Reîncadrarea în funcţia didactică a personalului didactic pensionat care a avut calitatea de titular. Cine poate fi reîncadrat în funcţia didactică.
În anul şcolar 2026-2027 pot fi reîncadrate în funcţia de personal didactic, cu avizul consiliilor de administraţie ale unităţilor de învăţământ, conform prezentei Metodologii, cu condiţia suspendării pensiei pe durata reîncadrării:
a) cadrele didactice pensionate, bărbaţi, care au avut calitatea de cadre didactice titulare în învăţământul preuniversitar şi care nu împlinesc 70 de ani până la data de 1 septembrie 2026;
b) cadrele didactice pensionate, femei, care au avut calitatea de cadre didactice titulare în învăţământul preuniversitar şi care nu împlinesc 67 de ani şi 7 luni până la data de 1 septembrie 2026.
Condiţii necesare aprobării reîncadrării în funcţia didactică
· Personalul didactic de predare care se încadrează în prevederile art. 82 alin. (1) se adresează, în scris, consiliilor de administraţie ale unităţilor de învăţământ. Cererile sunt însoţite de documentele justificative privind activitatea didactică şi ştiinţifică.
· Cererile cadrelor didactice care se încadrează în prevederile art. 82 alin. (1) şi (2) se discută, se analizează de către consiliile de administraţie ale unităţilor de învăţământ, care emit acordul de principiu/refuzul privind reîncadrarea în funcţia de personal didactic, în anul şcolar 2026-2027.
· Reîncadrarea în funcţia de personal didactic a personalului didactic de predare pensionat, care se încadrează în prevederile art. 82 alin. (1), se realizează în concordanţă cu documentul de numire/transfer/repartizare pe post/catedră la momentul pensionării, luând în considerare prevederile art. LVIII lit. a), b), d), f) din Legea nr. 141/2025, cu modificările ulterioare, şi prevederile art. 26 alin. (3).
· Pot primi aprobarea numai cadrele didactice pensionate care se încadrează în prevederile art. 82 alin. (1) şi (2), pentru care se pot constitui norme didactice complete în concordanţă cu documentele de numire/transfer/repartizare pe post/catedră, la nivelul unităţilor de învăţământ/centrelor şi cabinetelor de asistenţă psihopedagogică/logopedice/pentru furnizarea serviciilor de sprijin în care urmează să fie reîncadrate în funcţia de personal didactic de predare, luând în considerare prevederile art. LVIII lit. a), b), d), f) din Legea nr. 141/2025, cu modificările ulterioare, şi prevederile art. 26 alin. (3).
· Consiliile de administraţie ale unităţilor de învăţământ comunică inspectoratului şcolar şi cadrelor didactice pensionate care se încadrează în prevederile art. 82 alin. (1) şi (2) acordul de principiu/refuzul privind reîncadrarea în funcţia de personal didactic, în anul şcolar 2026-2027.
· Comisia judeţeană de mobilitate verifică situaţiile transmise de unităţile de învăţământ şi întocmeşte listele finale.
· Listele finale, întocmite potrivit art. 82 alin. (7), se supun validării de către consiliul de administraţie al inspectoratului şcolar.
· Contestaţiile se depun, în scris, la inspectoratul şcolar şi se soluţionează conform prevederilor art. 4 alin. (20).
· După validarea de către consiliul de administraţie al inspectoratului şcolar a cererilor formulate de cadrele didactice pensionate care au solicitat reîncadrarea, inspectorul şcolar general emite decizia privind personalul didactic de predare pensionat, care a avut calitatea de personal didactic de predare titular şi se reîncadrează în funcţia de personal didactic, în anul şcolar 2026-2027, cu condiţia suspendării pensiei pe durata reîncadrării.
· În condiţiile în care, până la data de 1 septembrie 2026, se constată că, din cauza reducerii numărului de ore în disciplină, nu mai este îndeplinită condiţia de la art. 82 alin. (5), inspectorul şcolar general al ISJ/ISMB revocă decizia privind reîncadrarea în funcţia de personal didactic de predare, în anul şcolar 2026-2027, a personalului didactic de predare pensionat care a avut calitatea de personal didactic de predare titular în învăţământul preuniversitar.
[bookmark: bookmark14]Calendar
a) depunerea şi înregistrarea cererilor la secretariatele unităţilor de învăţământ;
Perioada: 23-24 aprilie 2026
b) discutarea şi analizarea de către consiliile profesorale ale unităţilor de învăţământ/consiliile de administraţie, a cererilor depuse;
Termen: 27 aprilie 2026
c) comunicarea, de către consiliile de administraţie ale unităţilor de învăţământ, inspectoratului şcolar şi cadrelor didactice, a acordului de principiu/refuzului privind reîncadrarea în funcţia de personal didactic, în anul şcolar 2026-2027, în condiţiile prevăzute la art. 82 din Metodologie, respectiv a acordului de principiu/refuzului privind menţinerea în activitate, în anul şcolar 2026-2027, a personalului didactic prevăzut la art. 83 din Metodologie;
Termen: 27 aprilie 2026
d) validarea de către consiliul de administraţie al inspectoratului şcolar a listelor finale cuprinzând personalul didactic titular pensionat care îndeplineşte condiţiile prevăzute la art. 82 alin. (1) din Metodologie şi a solicitat reîncadrarea în funcţia de personal didactic, respectiv a listelor finale cuprinzând personalul didactic prevăzut la art. 83 din Metodologie, conform hotărârii comisiei paritare;
Termen: 4 mai 2026
e) depunerea şi înregistrarea contestaţiilor la inspectoratele şcolare;
Perioada: 4-5 mai 2026
f) soluţionarea contestaţiilor de către consiliul de administraţie al inspectoratului şcolar;
Termen: 6 mai 2026
g) ocuparea posturilor didactice/catedrelor, rămase vacante, de către cadrele didactice care au primit acordul de principiu privind reîncadrarea în funcţia de personal didactic, în anul şcolar 2024-2025, respectiv de către cadrele didactice care au primit acordul de principiu pentru menţinerea în activitate ca titular în funcţia didactică, la cerere, în anul şcolar 2026-2027, conform art. 82 şi 83 din Metodologie;
Termen: 28 august 2026
h) emiterea și comunicarea deciziilor.
Termen: 31 august 2026

Notă
În conformitate cu prevederile art. 83 procedurile prevăzute la art. 50 din Metodologie pot fi reluate în etapa de stabilire a personalului didactic de predare pensionat, care a avut calitatea de personal didactic de predare titular şi care se reîncadrează în funcţia de personal didactic, în anul şcolar 2026-2027, cu condiţia suspendării pensiei pe durata reîncadrării, la solicitarea cadrelor didactice care se încadrează în prevederile art. 50 alin (3).
F. [bookmark: bookmark15]Ocuparea fracţiunilor de normă, catedrelor, posturilor didactice în regim de plată cu ora
În conformitate cu prevederile art. 4 alin. (1) lit. w) şi ale art. 94 alin. (5) şi (6) din Metodologie:
· După atribuirea posturilor didactice/catedrelor/orelor rămase neocupate în regim de plata cu ora personalului didactic de predare titular în unitatea de învăţământ, directorii unităţilor de învăţământ în care mai rămân posturi didactice/catedre/ore neocupate acordă avizul pentru încadrarea în regim de plata cu ora, în baza prezentării unui curriculum vitae şi susţinerii unui interviu, în perioada prevăzută în Calendar, personalului didactic de predare titular în altă unitate de învăţământ, personalului angajat în alte domenii de activitate, personalului didactic pensionat cu respectarea condiţiilor de studii, avizelor şi atestatelor necesare pentru ocuparea posturilor didactice/catedrelor rămase vacante/rezervate.
· Pe baza avizului obţinut pentru încadrarea în regim de plata cu ora, conform art. 94 alin. (5), inspectoratul şcolar emite decizia de repartizare, în baza căreia personalul didactic de predare titular în altă unitate de învăţământ, personalul angajat în alte domenii de activitate şi personalul didactic pensionat încheie contract individual de muncă în regim de plata cu ora cu directorul unităţii de învăţământ.

Calendar pentru încadrare în regim de plată cu ora
a) depunerea dosarelor pentru încadrare în regim de plată cu ora la unităţile de învăţământ şi susţinerea interviurilor în vederea încadrării în regim de plată cu ora;
Perioada: 27-28 august 2026
b) atribuirea orelor vacante/rezervate în regim de plata cu ora personalului didactic titular sau angajat pe durata viabilităţii postului didactic/catedrei la nivelul unităţilor de învăţământ, prin decizie a directorilor unităţilor de învăţământ şi acordarea avizului pentru încadrare în regim de plata cu ora personalului didactic titular sau angajat pe durata viabilităţii postului didactic/catedrei din alte unităţi de învăţământ, personalului didactic asociat şi personalului didactic pensionat, pe baza rezultatelor obţinute la interviu, dacă este cazul;
Termen: 31 august 2026
c) transmiterea, la inspectoratele şcolare, a listei posturilor didactice/catedrelor vacante/rezervate complete şi incomplete rămase neocupate, a listei posturilor didactice/catedrelor ocupate în regim de plata cu ora şi a rezultatelor obţinute la interviu, precum şi a listei posturilor didactice/catedrelor vacante/rezervate complete şi incomplete ramase neocupate datorită neprezentării la post a candidaţilor repartizaţi în etapele anterioare; acordarea avizului pentru încadrare în regim de plata cu ora personalului didactic angajat cu contract individual de muncă pe perioadă determinată în alte unităţi de învăţământ şi depunerea acestuia la inspectoratele şcolare;
Zilele: 31 august şi 1 septembrie 2026
d) emiterea şi comunicarea deciziilor de repartizare pe post/catedră.
Perioada: 2-4 septembrie 2026


INSPECTOR ŞCOLAR GENERAL.
PROF. MARIAN STAICU

PREŞEDINTELE COMISIEI JUDEŢENE DE MOBILITATE,
INSPECTOR ŞCOLAR GENERAL ADJUNCT,
PROF. GRIGORE ALEXANDRESCU



INSPECTORI RESURSE UMANE.
PROF. POPESCU IONEL - COSMIN 
PROF. VULPE CARMEN - RODICA 

